# Asmaa Abdol-Hamid

### Fra Wikipedia, den frie encyklopædi

Asmaa Abdol-Hamid (født 22. november 1981) er en dansk-palæstinensisk socialrådgiver og samfundsdebattør. Kom til Danmark i 1986 som palæstinensisk flygtning sammen med sin familie. Uddannet socialrådgiver fra Den Sociale Højskole i 2004. Har arbejdet som familiekoordinator i Roskilde kommune. Er afdelingsformand i Bøgeparken og medlem af kvarterløfts-styregruppen i Vollsmose. I 2005 valgt som suppleant for Enhedslisten i Odense Byråd. Hun var talsmand for de 11 muslimske organisationer, der politianmeldte Jyllands-Posten for blasfemi og racediskrimination efter avisens publicering af Muhammed-tegningerne. Asmaa Abdol-Hamid blev Danmarks første muslimske tv-vært på en public service-kanal, da hun i 2006 blev studievært på DR2-programmet Adam og Asmaa. Organisationen Kvinder for Frihed samlede 500 underskrevne protester mod, at Asmaa som troende muslim bar tørklæde (hijab) i programmet. På trods af kritikken kunne Asmaa fortsætte som studievært.

## [redigér] Holdninger

"Jeg bryder mig ikke om ordet integration. Alle bruger ordet uden at kunne definere det entydigt. Etniske minoriteter udgør ikke et problem i sig selv, og i stedet for foretrækker jeg at tale om sociale klasser og se på borgernes klassebaggrund frem for deres etniske identitet, når vi skal begrunde den manglende integration i Danmark. Der skal ske et skift, og det er en problematik, jeg gerne vil arbejde videre med på et overordnet plan. Bl.a. derfor stillede jeg op til kommunevalget i 2005 for Enhedslisten, det parti jeg synes har mest fokus på de socialt svageste i samfundet ... At jeg går med tørklæde betyder ikke, at jeg er undertrykt eller stakkels. De værdier, jeg lever ud fra, er islamiske og ikke arabiske. Det er vigtigt at skelne mellem religion og kultur. Arabisk tankegang er på mange områder kvindeundertrykkende, og selvom jeg er araber, træffer jeg ikke mine valg udfra kulturen, men på baggrund af min religion. Ellers ville jeg ikke være nået så langt, som jeg er i dag. At jeg sidder som bestyrelsesformand i et forum med kun indvandrermænd, kan være en hård nød at knække for mange arabiske mænd." (Citeret fra Kvinfos webside "Den usynlige succes" http://www.kvinfo.dk/side/539/?personId=25)

| Denne politiker biografi er kun påbegyndt. Hvis du ved mere om emnet kan du hjælpe Wikipedia ved at udvide den.

Hentet fra "http://da.wikipedia.org../../../a/s/m/Asmaa_Abdol-Hamid_b630.html"

Kategorier: Påbegyndte politikerbiografier | Politikere fra Enhedslisten | Født i 1981

##### Views

- Artikel
- Diskussion
- Nuværende version

##### Søg